runetrust/blame-folketinget-dk huggingface dataset:
Aaja Chemnitz Larsen (IA), 2019-10-22:
Puljen blev oprettet af den tidligere borgerlige regering og var egentlig tiltænkt nye udviklingstiltag i rigsfællesskabet, herunder penge til nye dokumentarer og udsendelser om rigsfællesskabet, til studieture til unge studerende, både i Grønland, Danmark og Færøerne, og til andre gode tiltag, som vi fra Inuit Ataqatigiits side bakkede op om.
Lars Løkke Rasmussen (M), 2025-12-05:
Danmark har tilsluttet sig de to konventioner ud fra den overordnede vurdering, at Danmark både sikkerhedspolitisk, men også ud fra en række andre hensyn, har en betydelig interesse i, at der også gælder regler i krig, og at vi ikke ruller regler tilbage, som har til formål at begrænse den lidelse, som krig fører med sig.
Aase D. Madsen (DF), 2001-04-03:
Det lyder som følger: »Man fristes til at sige, at dette forslag vil være dødsdømt på forhånd, fordi det fortsætter ad den samme vej som tidligere ved at anvende den samme metode med lovkrav og påbud, hvor det er en kendt sag, at de ikke respekteres.« Man kan så sige, at tillid er bedst, men kontrol er desværre nødvendig over for de asociale kommuner, for der er alt for meget elastik i dette forslag.
Kim Christiansen (DF), 2016-04-14:
Men det er klart, at når man øger mobiliteten og der kommer flere køretøjer ind i en anden kategori, øger man også risikoen for, at der sker uheld i den pågældende kategori, og det gør man også, hvis man indfører det her for 15-årige, og hvis man senere indfører kørsel på lille motorcykel for 16-årige.
Christian Juhl (EL), 2014-03-25:
Hvordan tænker ministeren at det gøres, f.eks. i Vestsaharakonflikten, om overhovedet, og ville en anerkendelse af SADR eller at arbejde for, at MINURSO kan overvåge menneskerettighederne i det besatte Vestsahara, ikke kunne være en del af en sådan indsats?
Morten Messerschmidt (DF), 2006-01-10:
Det er jo i sig selv paradoksalt, at man midt i en tænkepause fra EU’s formands side lancerer planer om at gennemføre netop den forfatning, som er årsagen til, at man har en tænkepause, og det finder jeg meget relevant at høre udenrigsministerens synspunkt på.
Jesper Petersen (SF), 2010-05-18:
Det, jeg bare kan se, når jeg følger hr. Erling Bonnesens arbejde rundtomkring, er, at han er ude i sådan en eller anden mission, der er fuldstændig forsvundet fra jordens overflade, og hvor man påstår det ene og det andet om oppositionens politik og så hellere vil diskutere den end sin egen – det kan jeg godt forstå.
Mattias Tesfaye (S), 2020-11-12:
Det er en banalitet, det er bare at slå op i statistikkerne, og derfor er vores appel jo også til folk, der indvandrer til Danmark fra Mellemøsten: Gør jer nu ekstra umage med at blive en del af det danske samfund, tag en uddannelse, lad være med at begå kriminalitet, få jer et job, bliv en aktiv del af det danske samfund.
Dennis Flydtkjær (DF), 2017-05-09:
Men jeg synes egentlig, at det ville være lige så væsentligt med en forespørgselsdebat, hvor man også fik diskuteret, hvor politikudvikling generelt skal ske henne, og ikke hvilket ministerium der får mest mulig indflydelse, for det er trods alt op til statsministeren at beslutte det.
Mette Thiesen (DF), 2026-01-23:
Vi støtter meget gerne eksempelvis museer osv., der udstiller den gode kunst, og det er igen meget, meget subjektivt, men det der med, at man har et kunstcirkulære, hvor du definerer, hvor meget man skal købe ind for af kunst, og hvor jeg bare er nødt til at sige at vi har set nogle grelle eksempler, er den forkerte vej at gå.
Marlene Harpsøe (DF), 2008-01-25:
Fru Anne-Marie Meldgaard nævner i sin ordførertale, at fædrene skal have mulighed for at gå hjemme med barnet, og når fru Anne-Marie Meldgaard nævner det, så er det, jeg bliver i tvivl om, hvad det egentlig er, der foregår, for mændene har jo, som det er i dag, ret til at gå derhjemme sammen med barnet.
Klaus Hækkerup (S), 2002-04-17:
Jeg har talt om, at vi år for år vil komme til at opleve en reduktion af de offentlige udgifter, og at det vil gå ud over velfærdssamfundet på den ene eller den anden måde. Hr. Poul Nødgaard siger: Jamen vi er kommet med 500 mio. kr. ekstra til de ældre, og det har vi lavet en finanslovaftale om.
Line Barfod (EL), 2010-12-14:
Da man jo i første omgang skal fortsætte med det system, der kører i dag, så har man jo brug for de ansatte, der ved, hvordan tingene fungerer, for at kunne gennemføre, at folk faktisk får deres pension, at folk får deres boligstøtte og ikke risikerer at blive sat på gaden, fordi de mangler deres penge.
Morten Dahlin (V), 2023-05-31:
Tak til fru Inger Støjberg for spørgsmålet, og tak for at afsløre, at jeg nu er blevet til ham, som jeg for få måneder siden ikke forstod, som render rundt og viser billeder af mit barn til alle mulige, der dybest set ikke har lyst til at kigge på dem, men også tak til fru Inger Støjberg for at tage positivt imod billederne.
Frank Aaen (EL), 2008-04-17:
Det er i hvert fald den samme problemstilling, vi i sin tid har diskuteret mange gange i forbindelse med skattesager, at man skal passe på, at man ikke bare overfører nogle, om jeg så må sige, retssikkerhedsbestemmelser i lighed med, at vi siger, at hjemmet er ukrænkeligt, og så bare overfører det til en virksomhed, som er af en helt anden karakter og har en helt anden samfundsmæssig betydning.
Frank Aaen (EL), 2000-05-02:
Det er, må man sige, en tilfredsstillende indrømmelse, så der ikke uden videre lægges en bombe under hele overenskomstområdet og det f.eks. ikke uden videre udelukkes, at danske fagforeninger er i stand til at organisere udenlandske søfolk, der arbejder på danske skibe.
Jesper Langballe (DF), 2006-03-03:
Lad mig sige uden omsvøb, og jeg understreger det selvfølgelige, at mit udsagn kun forpligter Dansk Folkeparti: Der er bl.a. behov for, at vi får kortlagt medløberiet, den intellektuelle og politiske fascination af den totalitære ideologi, der stod bag verdenshistoriens mest monstrøse terrorstat ved siden af det nazistiske Tyskland; en magt, hvis mål det var at kvæle friheden i Vesteuropa, sådan som den var blevet kvalt i Østeuropa.
Ole Sohn (SF), 2001-05-29:
Derfor kan man sige, at det, der havde været det primære formål med, at vi har fremsat forslaget og ønsket en debat om det, selvfølgelig er hele tiden at sætte fokus på, hvordan vores pensionskasseopsparinger fungerer, både de private pensionskasser og dem, der er lovbundne, eksempelvis ATP og LD. Med det som udgangspunkt håber vi, at debatten kan komme til at fortsætte og blive intensiveret, både herhjemme og også i relation til den debat, som foregår i OECD og i EU-sammenhæng, så vi på den måde både kan lade os inspirere, for det er der faktisk mulighed for, fra de to organer og forhåbentlig også kan videregive erfaringer og inspiration fra vores egen måde at forvalte lovgivning på herhjemme.
Christian Langballe (DF), 2020-06-11:
Altså, vi var begge to i Folketinget, minister, da det her blev diskuteret første gang, og det, som jeg synes er grotesk i hele den her sag, er, at i en tid, hvor der foregår en folkevandring mod Europa, og hvor der har foregået en folkevandring mod Europa, og hvor vi har oplevet konsekvenserne af det, så besluttede regeringen dengang og Socialdemokraterne sig for – og den socialdemokratiske regering medgiver jo, at det var en rigtig beslutning – at underskrive en erklæring, som priser indvandringens velsignelser.
Morten Bødskov (S), 2008-11-19:
Tværtimod, også næste år vil det gå nedad med handicapinvesteringer, og kommunerne vil få ringere mulighed for at investere i de uhumske toiletter, og de løfter, som regeringen gav før valget om en velfærdsreform, en kvalitetsreform, der ville føre det danske samfund ind i det 21. århundrede, er på ingen måde blevet indfriet.
Mattias Tesfaye (S), 2021-04-14:
Det ligger fuldstændig i naturlig forlængelse af det at sige til folk: Hvis du ikke er individuelt forfulgt, hvis dit beskyttelsesgrundlag ikke er knyttet til din egen individuelle person, får du en beskyttelse efter den her § 7, stk. 3, som er midlertidig, og som vil blive inddraget, når der ikke mere er noget grundlag for beskyttelse.
Anne Baastrup (SF), 2010-04-19:
Og det konkrete eksempel, som har været i avisen, er, at Susanne Olsen, formand for Dansk Handicap Forbund, flyttede fra Randers Kommune for 33 år siden og nu bor i Furesø Kommune, og fremover skal det så være Randers Kommune, der skal bestemme, om hun skal have sig en ny kørestol.
Peter Skaarup (DF), 2012-01-17:
For hvis man ser på det udgangspunkt, Socialdemokraterne havde, hvor de sammen med Dansk Folkeparti og den gamle regering støttede den gamle våbenlov, er der jo sket det, at Socialdemokraterne, selv om de har justitsministerposten, er blevet tvunget til at lave en lempelse af våbenloven, sådan som vi ser det her i dag.
Per Clausen (EL), 2010-12-02:
Jeg var måske også lidt skeptisk over for, om Socialdemokraterne og SF'erne ville stå ved det, for jeg kunne da i hvert fald se, at den her mærkningsordning formentlig ville løbe ind i nogle spidsfindige EU-problemer, og allerede af den grund ville det sikkert blive vanskeligt, selv om jeg så til gengæld synes, at det jo er lidt spændende og interessant, at det også er EU-regler, der medvirker til, at vi ikke kan have en mærkningsordning på det område, som de danske forbrugere jo helt klart efterspørger.
Tove Videbæk (KRF), 1999-11-11:
Men kontanthjælpen er jo, som vi ved, afhængig af ægtefællens indtægt, og det er derfor ikke et særtilfælde, at personer, der venter på en afgørelse om førtidspension, af sagsbehandleren bliver direkte opfordret til at lade sig skille for at kunne oppebære en indtægt
Charlotte Antonsen (V), 1998-12-08:
Det har jeg også mærket mig - bl.a i Børsens nyhedsmagasin for en måned siden - at statsministeren har været inde på, og jeg har været glad for de meldinger, der i dag er kommet fra udenrigsministeren, som vi allerede har drøftet lidt, hvor han faktisk erkender, at afstemningen om EU-forbeholdet på dette område kommer senest i år 2001.
Kim Mortensen (S), 2009-02-06:
Var Lavaldommen afsagt, før der blev lavet udkast til Lissabontraktaten, havde det været helt naturligt at sikre konfliktretten i den nye traktat, og derfor er det operative mål på den korte bane nu at sikre en politisk erklæring fra statscheferne i EU og på den lange bane at sikre konfliktretten og den danske arbejdsmarkedsmodel i en traktat.
Ole Stavad (S), 2000-04-11:
Og hvis det er sådan, at vi har en skattemæssigt forskellig behandling og giver en langt lempeligere beskatning, hvis det gives ud som udbytte, eksempelvis ikke er omfattet af arbejdsmarkedsbidragsforpligtelsen, jamen så vil det betyde, at man kan vælge sig til en lav beskatning.
Birgitte Josefsen (V), 2007-04-24:
Men som jeg også sagde i indledningen til min ordførertale, er vi sådan set optaget af at appellere til, at regeringen tager nogle elementer med ind i kvalitetsreformen i forhold til hele feltet, altså får kigget på arbejdsområder, får kigget på arbejdsopgaver og får kigget på, om ikke tiden nu er inde til at finde ud af, hvem der er gode til hvad, og så udnytte de kompetencer, der er til stede, på bedste vis.
Esben Lunde Larsen (V), 2016-05-18:
Jeg har den 9. maj 2016 orienteret Miljø- og Fødevareudvalget om, at jeg har besluttet, at det fortsat skal være muligt at indvinde råstoffer i Øresund, og at jeg ikke finder grundlag for nu at indføre yderligere begrænsninger end dem, der er blevet gennemført i 2015.
Ida Auken (S), 2013-04-11:
Derfor foreslår jeg, at idéfasen forud for udarbejdelsen af de statslige Natura 2000-planer bliver erstattet af en tidlig og målrettet dialog mellem statslige og kommunale myndigheder og organisationer og statslige og private lodsejere, som har en væsentlig interesse i Natura 2000-planerne, hvad enten interessen knytter sig til erhvervsudøvelse, beskyttelse af natur og miljø eller rekreative interesser.
Morten Messerschmidt (DF), 2023-10-05:
Og der tror jeg, der er behov for, at man, hvis man så skal lave gode løsninger med botilbud, genoptræning, eller hvad det nu måtte være, så også kan lave nogle kommunale fællesskaber, hvor man måske siger, at de kommuner, der ligger i en klynge af seks eller syv, skal løse det i fællesskab.
Svend Erik Hovmand (V), 2002-05-29:
Jeg synes måske, det umiddelbart var lidt vanskeligt at forstå, hvad der egentlig ligger i dette spørgsmål, men lad mig starte med at sige, at det er regeringens plan først at gennemføre et skattestop og derefter målrette skattelettelser på arbejdsindkomster i det omfang, det økonomiske råderum tilsiger det.
Jacob Buksti (S), 2004-01-30:
Men jeg vil gerne bede skatteministeren bekræfte det forhold, at i L 111 er de her opsparingsordninger, konti osv. omfattet af pensionsbeskatningslovens § 17, som indebærer, at hvis det er sådan, at forholdet afbrydes, inden man er fyldt 30 eller inden 5 år fra ordningens igangsættelse, så vil hele det indbetalte beløb kunne udbetales til arbejdsgiveren i stedet for til spilleren. Jeg vil gerne høre, om det er korrekt opfattet.
Birthe Skaarup (DF), 2006-05-30:
: Problemet er, vil jeg gerne sig til fru Birgitte Josefsen, at alle de ting, det er muligt at prøve, inden man gør den slags, skal prøves først, og vi har en række håndtag, som vi her kan afprøve: Det er udskrivningsplanerne, det er hele det sociale område, det er samtaler, det er psykoseteam, som ikke er indført ret mange steder her i landet, men hvor man har nogle rigtig gode erfaringer.
Keld Albrechtsen (EL), 2004-05-27:
Ministeren har jo skrevet til Boligudvalget, at hvis man vil udstykke og sælge lejligheder i de afdelinger, hvor der er store sociale problemer, f.eks. i Gellerupparken, så kan man gøre det, selv om det medfører meget store tab og man ikke kan få inddækket lånene.
Kristian Jensen (V), 2002-03-20:
Derfor er det netop, at vi ønsker at bruge nye metoder, tænke nyt, forsøge at se, hvad det er der virker, for at få effektiviseret arbejdsformidlingen. Så vil jeg gerne afvise, at vores ønske om, at man selv passer sine børn, og vores barselorlov er rettet mod kvinder. Jeg synes, det er en ufattelig nedgørelse af unge fædre, unge mænd, at fru Elisabeth Arnold ikke tror, at vi, der er fædre, ønsker at være hjemme ved vores børn.
Peder Hvelplund (EL), 2025-02-19:
Her så vi de enorme konsekvenser, det havde på globalt plan, og vi ved jo, at der nu kan være risiko både for abekopper og for, at H5N1, altså fugleinfluenza, vil kunne sprede sig som en global epidemi, hvis det er sådan, at sygdommen muterer til at kunne smitte fra menneske til menneske.
Mikkel Bjørn (DF), 2025-01-22:
Ordføreren for Enhedslisten siger det her med, at hun har talt med nogle børn, som siger, at alting bare er fryd og gammen, og at det ikke er noget problem, og at det bare bør indrettes sådan, som Enhedslisten og Alternativet foreslår her, men er det ikke også lidt naivt at forestille sig, at børn selv skulle gå ud at sige, at nogle af deres nære omsorgspersoner ikke skal have specifikke juridiske rettigheder.
Martin Glerup (S), 1997-11-27:
I bred enighed har Folketinget vedtaget at reducere CO2-belastningen med 20 pct. i år 2005 set i forhold til 1988, og »Energi 21«, Danmarks handlingsplan for en bæredygtig energifremstilling, indeholder pejlemærket 35 pct. vedvarende energi i år 2030. Det er på den måde lykkedes Danmark at skabe et bemærkelsesværdigt gennembrud for vedvarende energi.
Per Clausen (EL), 2005-04-12:
For hvis man synes, at energimærkning i dag indebærer for meget overflødigt papir, var det måske bedre at gå en anden vej, nemlig at insistere på, at der faktisk skulle følges op på energimærkningen, at der altså skulle stilles nogle større krav til, hvilke forpligtelser en privat ejer af en ejendom skulle leve op til i forhold til den målsætning, vi har om at spare på energien.
Lykke Friis (V), 2010-10-13:
Bare ganske kort apropos det der med skåltalerne, og at man nu skal beslutte sig for, om man vil det ene eller det andet: Skåltaler kan selvfølgelig hurtigt få ens associationsrække til at køre over til noget med rødvin eller hvidvin eller et eller andet, og der kan man nok hurtigt blive enige om, at selv om man måske nyder et glas i ny og næ, så er man ikke nødvendigvis afhængig.
Pia Kjærsgaard (DF), 1998-11-12:
På et tidspunkt, da vi havde en meget omfattende debat i aviserne, gik Folketingets tidligere formand, hr. Erling Olsen, ud og sagde, at det ikke var sikkert, det længere var nødvendigt at overvåge, hvem der gik ind og ud af den cubanske ambassade, det kunne jo være, at Politiets Efterretningstjeneste hellere skulle koncentrere sig lidt om det yderste højre og det yderste venstre.
Anders Fogh Rasmussen (V), 2002-05-21:
Hvis det er rigtigt opfattet, at det var det, fru Elsebeth Gerner Nielsen gav udtryk for, så vil jeg godt erklære mig fuldstændig uenig med fru Elsebeth Gerner Nielsen, for for regeringen har temaet om bæredygtige produktioner og forbrug meget høj prioritet.
Liselott Blixt (DF), 2019-11-15:
I Dansk Folkeparti mener vi, at vi skal hjælpe de danskere, der har knoklet for vores samfund – dem, der i dag sidder og er pensionister eller førtidspensionister, som ikke bare kan holde op med at ryge, og som har svært ved at få pengene til at slå til.
Morten Østergaard (RV), 2014-04-03:
Og selv om man måtte komme i en situation, hvor et beslutningsforslag bliver vedtaget, vil det ikke fritage regeringen, og det vil ikke fritage den pågældende minister, altså mig, fra vores ansvar til at leve op til de regler, der gælder i Danmark, herunder den pågældende forordning.
Jan Petersen (S), 1998-01-23:
En sådan overskuelighed er en fordel for brugerne, de handicappede, og for dem, der skal arbejde med det som medarbejder i AF, i virksomhederne, i de faglige organisationer og ikke mindst for alle os andre udenfor, som er interesserede i, at handicappede også er med i samfundet i det omfang, deres kræfter og evner rækker.
Kristian Thulesen Dahl (DF), 2005-12-14:
Vi bruger flere penge, og vi skal blive bedre til at bruge pengene rigtigt, for der kan sagtens være mennesker, der føler, at de tilbud, vi giver, f.eks. i forbindelse med at man skal have en behandlingsmulighed, når man er motiveret, ikke er gode nok, at systemet ikke fungerer godt nok; så selv om de er motiverede, er behandlingstilbuddet der ikke.
Hans Kristian Skibby (DD), 2023-11-08:
Men det ændrer jo ikke på, at vi også i Danmarksdemokraterne har noteret os, at da vi fik miljøministerens ressortområde lagt ind i finanslovsudspillet og tidligere også havde miljøministeren i samråd i udvalget, kunne vi også se, at man ikke havde valgt at videreføre de her puljemidler, to gange 150 mio. kr., som ellers har været sat på i årene 2021 og 2022 og til og med i år, tror jeg også, altså 2023.
Marlene Harpsøe (DF), 2008-01-25:
Måske er fru Pernille Vigsø Bagge ikke helt klar over, at vi lever i år 2008, men det gør vi altså, og det betyder, at vi i dag har en helt unik individualitet og en frihed for hvert menneske, og det skal vi bibeholde; også i forhold til den enkelte families ret til selv at vælge, hvordan de vil administrere den her barselorlov.
Trine Pertou Mach (EL), 2024-05-28:
Jeg gentager, at hvis man stadig væk har de synspunkter og den opfattelse, efter de nye oplysninger er kommet frem – der er jeg ikke opdateret med hensyn til min viden om, hvad de pågældende medlemmer mener – så mener jeg ikke, man skal være i Enhedslisten, for så mener jeg ikke, man deler grundværdier med partiet.
Ole Birk Olesen (LA), 2023-09-07:
Når man kigger på, at regeringen med den her finanslov vil øge det offentlige forbrug med 2,1 pct., så antyder det, at man har siddet omkring regeringsbordet, og at man, hver gang en har haft en idé om, at man skulle bruge nogle penge, så har sagt: Ja, lad os da gøre det.
Maria Reumert Gjerding (EL), 2016-05-10:
Når vi synes, at de her forslag har været vigtige at fremsætte og vigtige at debattere i dag, så er det, fordi det er vores synspunkt, det er SF's synspunkt – og jeg takker for den positive modtagelse af forslaget – og det er Alternativets synspunkt, at sådan en usikkerhed om en risiko ved farlige kemikalier til hver en tid skal komme befolkningens sundhed til gode.
Per Clausen (EL), 2005-05-31:
Så vil jeg bare sige, at hvis forhandlingerne og drøftelserne med regeringen skulle give Dansk Folkeparti vanskeligheder, står vi gerne til rådighed igen med at indkalde til en forespørgselsdebat, hvor vi kan sikre, at tingene kan få et fornuftigt forløb også fremover.
Ellen Trane Nørby (V), 2009-03-24:
Jeg tror ikke kun, det skal forankres herinde, og derfor tror jeg heller ikke på den lette løsning på det, men jeg håber da meget, at alle herinde, i alle udvalg, vil forpligte sig på, at der bliver fulgt op på de mål, de 15 områder, der nu er sat op, og at de løbende bliver fulgt op og implementeret.
Margrete Auken (SF), 2002-03-13:
Men jeg vil godt spørge ministeren: Finder ministeren det helt tilfredsstillende, at der ikke sidder lægfolk med hverken på stiftniveau eller på landsniveau, altså bortset fra kirkeministeren selv, når der skal tages stilling til kirkens ve og vel; at der kun sidder gejstlige og altså i toppen også biskopper; at der ikke er nogen steder, vi tager de kirkelige lægfolk med op i systemet?
Tina Nedergaard (V), 2010-12-10:
Jeg vil også gerne understrege, at Produktionsskoleforeningen er inviteret til at deltage og indgå i det arbejde, som skal foregå omkring det, vi har lavet i fempartikredsen, nemlig uddannelsesparathed, simpelt hen fordi vi tillægger Produktionsskoleforeningen stor betydning i forhold til at nå 95-procents-målsætningen.
Henning Hyllested (EL), 2012-12-13:
Man kan sige, at hvad angår de chauffører, som måtte blive sendt på farligt gods-kursus af de respektive vognmænd, kan vognmanden jo rent faktisk få dækket sine udgifter til det, hvis han søger de uddannelsesfonde, som er skabt til det her formål.
Søren Krarup (DF), 2005-05-12:
Jeg ville nok sige – også på baggrund af andre indlæg nu i denne debat – at der måske er grund til, at man ikke bare sluger alle mulige slagord om fordomsfrihed og tolerance, og hvad det ellers hedder, men prøver på at forstå, hvad det er for et land, man er kommet til, og hvad det grundlæggende er, der gælder for den åndsfrihed og det sekulære samfund, man er kommet til.
Martin Geertsen (V), 2019-10-09:
Men når vi nu kender udfordringerne i det danske sundhedsvæsen og vi også godt et eller andet sted kan være enige om nogle af virkemidlerne, kan jeg forstå på ministeren – uden at han helt vil sige, hvad det er for nogle virkemidler, vi taler om, men han er enig i nogle af de virkemidler, må man forstå, som den forrige regering lagde ned i forhold til at løse nogle af udfordringerne i det danske sundhedsvæsen – kan ministeren så ikke løfte sløret for, hvornår han vil komme i gang med de her forhandlinger?
Nick Zimmermann (DF), 2025-11-07:
Jeg vil sige, at i forhold til regeringens villighed til at bruge det samme statstilskud på at støtte opstarten af atomkraft, er den bare ikke den samme som den velvillighed, som man jo har udvist i forhold til at hjælpe med at opsætte vindmøller – i øvrigt skal mange af dem bruges til at levere strøm til tyskerne.
Lene Espersen (KF), 2004-02-24:
Det er altså ikke således, at der ikke foreligger oplysninger, men jeg har ikke mulighed for at udtale mig, således som hr. Søren Krarup gør det i den pågældende sag. Jeg vil gerne understrege over for hr. Søren Krarup at ud over selvfølgelig at give udtryk for det her med lidt flere ord i Det Udenrigspolitiske Nævn, er den nærmere orientering om sagen også sket i Folketingets Kontroludvalg, hvor også hr. Søren Krarups parti har en repræsentant.
Kristian Thulesen Dahl (DF), 2016-06-01:
Altså, jeg vil da omvendt gerne gøre mit til, at Socialdemokratiet finder ind til forhandlingsbordet, og at vi diskuterer, om ikke der er nogle fælles flader, vi kan bruge til at få Danmark på ret køl på de områder, hvor vi har brug for det, og få givet Danmark et skub fremad.
Poul Andersen (S), 2006-12-06:
Jeg skal ikke lige drage Assens ind i det her, men jeg synes, det er rimelig fornuftigt at få banen mellem Faaborg og Ringe belyst, få den nærmere undersøgt, fordi vi netop på Fyn er så heldige, at vi har fået truffet beslutning om en udbygning af motorvejen mellem Odense og Svendborg, og vi har også truffet beslutning – der vil jeg gerne lige rette hr. Erling Bonnesens fejlagtige oplevelse af, at det ikke er tilfældet – om det tredje spor mellem Middelfart og Odense.